CONSILIUL LOCAL AL MUNICIPIULUI TIMIŞOARA                     Aprobat ,

DIRECŢIA DE EVIDENŢĂ A PERSOANELOR                                   PRIMAR

BIROUL JURIDIC/RESURSE UMANE                                      GHEORGHE CIUHANDU

Nr._____________________

R E F E R A T

Privind aprobarea  Statului de funcţii şi a Funcţiilor publice   la Direcţia de Evidenţă a Persoanelor Timişoara

         În temeiul prevederilor art. 111 din Legea 188/1999 republicată (2) , privind Statutul funcţionarilor publici se impun modificări  în Statul de Funcţii ,-  fără afectarea numărului de angajaţi, ci numai a calităţii posturilor, -  în sensul transformării posturilor de natură contractuală, care presupun exercitarea unor prerogative de putere publică (astfel cum sunt definite de legiuitor la art.2 alin.3 din Lg.nr.188/99 –rep.2) , conform Anexei la prezentul referat.

        Astfel, în conformitate cu prevederile inserate la alin.3 al art.46 din O.G.nr.6/2007 modificată şi completată de O.G.nr.9/2008, s-a procedat la solicitarea Avizului Agenţiei Naţionale a Funcţionarilor Publici Bucureşti, Aviz care ne-a fost acordat de Agenţie  în acest sens .  

        Ca atare, în aplicarea dispoziţiilor inserate la art.107 din Lg.188/99 – rep.2 – privind Statutul funcţionarilor publici „ Funcţiile publice se stabilesc pentru fiecare autoritate şi instituţie publică , în parte, de conducătorul acesteia (…) prin hotărâre a consiliului local , pe baza activităţilor prevăzute la art.2 alin.(1) şi (3) şi cu Avizul Agenţiei Naţionale a Funcţionarilor Publici” , solicităm :

          - aprobarea transformării posturilor de natură contractuală în funcţii publice  respectiv stabilirea funcţiilor publice, conform Anexei – Statul de Funcţii - la prezentul Referat .
         Anexăm :

· Proiect de hotărâre ;

· Anexă – Stat de Funcţii (modificat );

· Anexa 2 – Stat de Funcţii – la H.C.L.M.T.nr.326/2007 ;

· Adresa nr.118809/2008 privind solicitarea Avizului pentru stabilirea funcţiilor publice ; 

· Aviz  ANFP – nr.1441050/20.06.2008 .

